[{"text_idx": "#000001", "text": "Jalgrattaga so\u0303itmine on va\u0308ga mo\u0303nus fu\u0308u\u0308siline tegevus ja sellel on palju positiivseid omadusi. Loe edasi ja saad teada, miks vo\u0303iksid oma kaherattalise so\u0303braga sagedamini so\u0303itmas ka\u0308ia."}, {"text_idx": "#000002", "text": "Rattaso\u0303it sobib ko\u0303ikidele, kes hoiavad rattal tasakaalu ja tunnevad liikluseeskirju. Sellel ei ole ealisi ega vanuselisi piiranguid. See sobib ka u\u0308lekaalulistele vo\u0303i nendele, kellel on probleeme liigestega."}, {"text_idx": "#000003", "text": "Kui so\u0303idad igapa\u0308evaselt rattaga ja la\u0308bid mituku\u0308mmend kilomeetrit, siis ei olegi tingimata vaja mo\u0303elda igapa\u0308evastele eraldi trennidele. Rattaso\u0303it ise on juba trenni eest. Vahelduse mo\u0303ttes vo\u0303iksid aga lisaks teha na\u0308iteks hommikuvo\u0303imlemist, ka\u0308ia jo\u0303usaalis vo\u0303i vahetada mo\u0303nel pa\u0308eval rattaso\u0303idu rulluiskude vo\u0303i jooksmise vastu."}, {"text_idx": "#000004", "text": "Rattaga saab so\u0303ita mitut moodi \u2013 vo\u0303ib rahulikult ja aeglaselt kulgeda, ent vo\u0303ib ka arendada ko\u0303va koormust, mis po\u0303letab palju rohkem kaloreid ja treenib lihaseid."}, {"text_idx": "#000005", "text": "Rattaso\u0303it pole kasulik ainult fu\u0308u\u0308sisele, vaid see parandab ka aju to\u0308o\u0308d. Teame ju ko\u0303ik, et sporti tehes muutuvad mo\u0303tted klaarimaks ja paljud peas keerlevad argiprobleemid leiavad trenni ajal justkui iseenesest lahenduse. Kui oled va\u0308sinud vo\u0303i uimane, siis a\u0308ra heida to\u0308o\u0308lt koju jo\u0303udes magama, vaid mine hoopis rattaga so\u0303itma. Ka pooletunnine rattaring va\u0308rskes o\u0303hus muudab va\u0308sinud pea palju erksamaks."}, {"text_idx": "#000007", "text": "Kui oled pa\u0308eval teinud korraliku rattaso\u0303idu, siis on sinu o\u0308o\u0308uni parem. Tegelikult soodustab igasugune fu\u0308u\u0308siline aktiivsus uinumist ja tagab kvaliteetsema une."}, {"text_idx": "#000008", "text": "Jalgrattal so\u0303ites teed head loodusele, sest rattaso\u0303it on sa\u0308a\u0308stlikum kui autoso\u0303it. Samuti hoiad kokku ku\u0308tuse arvelt."}, {"text_idx": "#000009", "text": "Kui la\u0308hed rattaga so\u0303itma, siis a\u0308ra unusta kiivrit. Pane ta\u0308hele, et kiiver peab olema paraja suurusega ja kinnitatud o\u0303igesti, vaid siis on sellest kasu. Kiivri kandmine on kohustuslik ko\u0303ikidel kuni 16-aastastel jalgratturitel, aga rangelt soovitatav ko\u0303ikidele ratturitele."}, {"text_idx": "#000010", "text": "NB! Ta\u0308navusel kevadel so\u0303ida rattaga u\u0308ksi vo\u0303i koos perega ning va\u0308ldi kokkupuudet teiste inimestega. Just nii nagu eriolukorra ajal tegema peab!"}]